作者:劉時中
標題:雙調・雁兒落過得勝令送別
內容:和風鬧燕鶯，麗日明桃杏。長江一線平，暮雨千山靜。載酒送君行，折柳系離情。夢裡思梁苑，花時別渭城。長亭，咫尺人孤另；愁聽，陽關第四聲。東山仰謝安，秋水思張翰。長沙屈賈誼，落日悲王粲。坐上酒初殘，燈下劍空彈。馬援標銅柱，班超指玉關。遙看，明月錢塘岸；雲間，山頭更有山。題和靖墓西湖避世乖，東閣償詩債。遨遊天地間，放浪江湖外。讀易坐書齋，策杖步蒼苔。酒飲方拚醉，詩成且放杯。漸漸梅開，獨立黃昏待。暗暗香來，清閒處土宅。套數。